title: Imperio Austriaco
text: L'Imperio Austriaco fue fundau en 1804 en territorios de l'anterior Sacro Imperio Romano Chermanico baixo control d'os Habsburgo y duró dica 1867, quan por o compromís austrohongaro una reorganización administrativa condució a la formación de l'Imperio Austrohongaro.
  
  O Imperio Austriaco fue creyau l'11 d'agosto de 1804 quan l'emperador d'o Sacro Imperio Romano Chermanico Francisco II se proclamó emperador d'Austria (esdevenindo Francisco I d'Austria), como reacción a la coronación de Napolión como emperador.
  
  Quasi dende a suya creyación ya sufrió perdugas territorials debant d'o expansionismo francés y os suyos aliaus. En l'anyo 1805 Austria invade o Ducau de Bavera, aliau d'o Primer Imperio Francés y se produce una contraofensiva napolionica que conduce a la derrota d'Austria, Rusia y Anglaterra o 2 d'aviento de 1805 en a Batalla d'Austerlitz. Por o tractau de Presburgo l'Imperio Austriaco habió de ceder o Tirol a Bavera y as suyas zagueras posesions en Suabia a Baden y Wurtemberg.
  
  En l'anyo 1809 bi ha atra reducción territorial. A victoria francesa en a batalla de Wagram fa que por o tractau de Viena d'octubre de 1089 Austria ceda Salzburgo a lo Reino de Bavera, a part de Polonia anexionada en 1795 a lo Gran Ducau de Varsovia y os territorios poblaus por eslovenos y croatas a lo Primer Imperio Francés, constituindo-se as "Provincias Ilirianas".
  
  En agosto de 1813 l'Imperio Austriaco s'une a la sexta coalición antinapolionica y entre o 16 y o 19 de 1813 derrotan a Francia en a Batalla de Leipzig. En o Congreso de Viena de 1814-1815 Austria recupera o Tirol y Salzburgo. O Congreso de Viena deixó Alemanya como una asociación d'estaus sobirans (Confederación Chermanica) on Austria teneba posibilidatz d'intervención. A metat de l'Imperio Austriaco feba part d'a Confederación Chermanica, con una muga suroriental que pasaba por o suyo centro (deseparando a los checos d'os eslovacos y a los alemans d'os hongaros).
  
  En 1848 una succesions de revolucions en Alemanya fan que Metternich dimita y o gobierno austriaco accepte a elección d'una asambleya constituyent por sufrachio universal.
  
  A derrota d'Austria debant de Prusia o 3 de chulio en Sadowa fan que se disuelva a Confederación Chermanica y que l'Imperio Austriaco mire un nuevo equilibrio, fendo concesions a los nacionalistas hongaros con a creyación en l'anyo 1867 d'un estau dual, l'Imperio Austrohongaro.
  
  Bibliografía 
   Felipe Fernández-Armesto: Los hijos de Zeus. Pueblos, etnias y culturas de Europa. 1996 Grijalbo.
   Jean Sellier: Atlas de los pueblos de Europa Occidental. Editorial Paidós.
  
  Estaus desapareixius
  Historia d'Austria